Huise vir ministers kos R180 miljoenDie minister van openbare werke, Gwen Mahlangu-Nkabinde. Foto: GCIS Die minister van openbare werke, Gwen Mahlangu-Nkabinde, het dit bekendgemaak in reaksie op ŉ vraag in die parlement. Volgens Mahlangu-Nkabinde het haar departement die afgelope twee jaar R183 886 837 spandeer op 34 huise in Pretoria en Kaapstad. Mahlangu-Nkabinde sê daar is sedert 2009 15 huise in Pretoria gekoop teen ŉ koste van R68 195 116. Sy sê in dieselfde tydperk is daar 19 huise in Kaapstad gekoop teen ŉ koste van R115 691 721. Volgens die bedrae is daar gemiddeld R5,4 miljoen per huis betaal. Mahlangu-Nkabinde het slegs die totaal vir Kaapstad en Pretoria bekendgemaak.